ഷെയ്ന് നിഗം ചിത്രത്തിനായി മോഹന്ലാലിന്റെ 50ാം പാട്ട് ഷെയിന് നിഗം, വിനയ് ഫോര്ട്ട് എന്നിവര് പ്രധാന കഥാപാത്രങ്ങളാക്കി ടി.കെ രാജീവ്കുമാര് സംവിധാനം ചെയ്യുന്ന ചിത്രം ബര്മുഡയിലെ ഒരു ഗാനം ആലപിക്കുന്നത് സൂപ്പര് താരം മോഹന്ലാല്. താരം പാടുന്ന 50ാമത്തെ സിനിമാ ഗാനമാണിത്. താന് അഭിനയിക്കാത്ത ചിത്രത്തിനായി വളരെ വിരളമായാണ് അദ്ദേഹം പാടിയിട്ടുള്ളത്. 24 ഫ്രെയിംസിന്റെ ബാനറില് സൂരജ് സി.കെ, ബിജു സി.ജെ, ബാദുഷ എന്.എം എന്നിവര് ചേര്ന്നാണ് ബര്മുഡ നിര്മ്മിക്കുന്നത്. കാണാതായതിന്റെ ദുരൂഹത എന്ന ടാഗ് ലൈനിലാണ് ചിത്രം പുറത്തിറങ്ങുന്നത്. ചിത്രത്തില് കാശ്മീരിയായ ശെയ്ലീ കൃഷ്ണയാണ് നായിക.സിനിമയുടെ രചന നിര്വഹിച്ചിരിക്കുന്നത് നവാഗതനായ കൃഷ്ണദാസ് പങ്കിയാണ്. മണിരത്നത്തിന്റെ അസോസിയേറ്റായി പ്രവര്ത്തിച്ച ഷെല്ലി കാലിസ്റ്റ് ആണ് ഛായാഗ്രഹണം. ശ്രീകര് പ്രസാദ് എഡിറ്റിങ് നിര്വഹിക്കുന്നു. വിനായക് ശശികുമാര്, ബീയാര് പ്രസാദ് എന്നിവരുടെ വരികള്ക്ക് രമേഷ് നാരായണാണ് സംഗീതം. ഹരീഷ് കണാരന്, സൈജു കുറുപ്പ്, സുധീര് കരമന, മണിയന്പിള്ള രാജു, ഇന്ദ്രന്സ്, സാജന് സുധര്ശന്, ദിനേഷ് പണിക്കര്,കോട്ടയം നസീര്,ശ്രീകാന്ത് മുരളി, നന്ദു, നിരഞ്ജന അനൂപ്, ഗൗരി നന്ദ, നൂറിന് ഷെറീഫ്, ഷൈനി സാറ തുടങ്ങി വന് താരനിര തന്നെ ചിത്രത്തില് ഉണ്ട്. കോസ്റ്റും ഡിസൈനര് സമീറ സനീഷ്, മേക്കപ്പ് അമല് ചന്ദ്രന്, ചീഫ് അസോസിയേറ്റ് ഡയറക്ടര്കെ.രാജേഷ് ഷൈനി ബെഞ്ചമിന്, അസോസിയേറ്റ് ഡയറക്ടര് അഭി കൃഷ്ണ, പ്രൊഡക്ഷന് കണ്ട്രോളര് പ്രതാപന് കല്ലിയൂര്, കൊറിയോഗ്രഫി പ്രസന്ന സുജിത്ത്, പ്രൊഡക്ഷന് എക്സിക്യൂട്ടീവ് ഹര്ഷന് പട്ടാഴി, പ്രൊഡക്ഷന് മാനേജര് നിധിന് ഫ്രെഡി, പി.ആര്.ഒ പി. ശിവപ്രസാദ് മഞ്ജു ഗോപിനാഥ്, സ്റ്റില്സ് ഹരി തിരുമല മഹേഷ് മഹി മഹേശ്വര് എന്നിവരാണ് മറ്റ് അണിയറ പ്രവര്ത്തകര് Superstar Mohanlal will sing a song for the Shane Nigam Vinay fort starrer Bermuda. The TK Rajeev Kumar directorial is progressing.